บริษัทที่ใหญ่เป็นอันดับ 8 ของโลกในปี 2019 คือบริษัทอะไร
A. Facebook

B. Tencent

C. NVIDIA

D. Electronic Arts

E. Nintendo
ข้อที่ถูกต้องคือ B. เพราะว่า ถ้า Facebook เป็นบริษัทที่ใหญ่มากๆ ในความคิดของคนทั่วไป บริษัทที่กำลังจะพูดถึงก็เป็นบริษัทที่ใหญ่ตีคู่กับบริษัทระดับ Facebook มาเรื่อยๆ บริษัทนี้คือ ‘Tencent’ ซึ่งจากการจัดอันดับ Market Cap (มูลค่าหุ้นคูณจำนวนหุ้น) ในปี 2019 Tencent เป็นบริษัทที่ใหญ่เป็นอันดับ 8 ของโลก ถ้าถามว่าบริษัทนี้ทำอะไร บริษัทนี้ทำเกม

ถึง Tencent จะเป็นเจ้าของ Wechat ที่มีผู้ใช้ชาวจีนเป็นจำนวนมาก แต่ธุรกิจที่สร้างรายได้หลักให้กับ Tencent กลับไม่ใช่แอปแชท แต่เป็นธุรกิจเกมออนไลน์ที่คิดเป็นราวๆ 50% ของรายได้ทั้งหมด เกมที่อยู่ภายใต้เครือ Tencent ยกตัวอย่างเช่น League of Legends, PlayerUnknown’s Battlegrounds และ ROV ที่โด่งดังมากๆในประเทศไทย (ที่จีนใช้ชื่อ Honour of Kings ส่วนภูมิภาคอื่นๆ ใช้ชื่อ Arena of Valor) จนทำให้นักกีฬา eSport มืออาชีพของไทยมีรายได้ทะลุหลักล้านบาทต่อปี รวมถึงการสร้างอาชีพให้กับนักแคสเกมมากมาย

นั่นเป็นเพียงแค่อิทธิพลที่เกิดจากเกมหนึ่งเกม ที่เจ้าของคือบริษัทที่ทำธุรกิจเกมจนกลายเป็นบริษัทที่ใหญ่เป็นอันดับ 8 ของโลก ในอนาคตการพัฒนาของอินเตอร์เน็ต เทคโนโลยีโทรศัพท์มือถือที่เข้าถึงทุกคน จะยิ่งทำให้อิทธิพลของอุตสาหกรรมเกมชัดขึ้นไปอีก ในฐานะนักลงทุน การดูแคลนอุตสาหกรรมที่โตเร็วขนาดนี้ถือว่าเป็นเรื่องที่น่าเสียดาย
ข้อมูลการเงินรายบริษัท,ความรู้ทางการเงิน